Erdélyi Turizmus honlap – Erdély közkedvelt utazási portálja

Magunkról
1999-ben nyaralásunk során tapasztaltuk meg, hogy Erdélyről milyen nehéz utazási információkhoz jutni. Székelyföldön született meg bennünk a gondolat: hozzunk létre egy internetes oldalt, mely pótolja ezt a hiányt.
Erdélyi születésű informatikusként természetesnek tűnt a feladat, így még abban az évben elindítottuk honlapunkat - az erdélyi utazási piacon elsőként. Akkor még csupán néhány oldallal működtünk, de hatalmas lelkesedéssel.
Célul tűztük ki, hogy minél több magyarországi olvasónkat turistaként, vagy még inkább “haza” kalauzoljuk  Erdélybe, ezért elsősorban nekik készül ez a honlap.

A honlapról
Közel 400 települést mutatunk be oldalainkon - saját tartalommal, egyedi részletességgel és 10.000-nél több fénykép segítségével. Honlapunk gyöngyszeme a hatalmas mennyiségű saját kulturális, történelmi és néprajzi tartalom – Erdély igazi értékei, valamint a gazdag szálláskínálat. Egyedülálló információs bázisunk jelentős része elérhető magyar, román, német és angol nyelven.

Szálláskínálatunk egész Erdélyt felöleli, de -mivel olvasó célközönségünk zömét magyarországi turisták jelentik- főként a magyarok lakta területeket mutatjuk be. Az oldalainkon szereplő szálláshelyekhez számos hasznos információt, kulturális értéket, kirándulási célpontot is kínálunk.

Működés, nézettség
A honlapot Magyarországon üzemeltetjük, mert legnagyobb célpiacunkat - a magyarországi utazókat - így tudjuk a legjobban megszólítani. És mivel olvasóink legnagyobb része magyarországi turista, vendéglátóként az Ön reklámja maximálisan célközönséghez jut el. Szálláshelyének, éttermének megjelenése honlapunkon így kiemelkedően magas hatékonyságú. 

15 éves működésünk során elértük, hogy évente több tízezer magyarországi turista használja portálunkat információszerzésre és szállásfoglalásra.
Honlapunk nézettségét a wwww.trafic.ro oldal méri, ezzel nézettségi adatainkat független cég segítségével hitelesítjük, és ezzel egyedülállóak vagyunk, mert más honlapok nem közölnek magukról nézettségi adatokat. Honlapunk látogatottsága kiváló a romániai szállásközvetítő portálok között is.

Mit nyújtunk szállásadó és vendéglátó partnereinknek?
Honlapunkon minden szálláshelynek és étteremnek:
•	Önálló oldalt biztosítunk korlátlan mennyiségű szöveggel és korlátlan számú fénykép elhelyezésével
•	Feltüntetjük az összes elérhetőséget (cím, telefon, fax, webcím kattinthatóan)
•	Foglalási űrlapot biztosítunk, aminek kitöltése után e-mail-ben küldjük el a szálláshely részére a vendég foglalási adatait
•	Megjelenítjük az egyes szobákhoz és szolgáltatásokhoz tartozó árakat
•	Az adatok és a képek cseréjét hirdetési éven belül díjmentesen elvégezzük
•	Minden szállás és étterem megjelenik saját településének szálláslistájában, és az összes olyan régió listájában, amihez a település tartozik
•	Az egyes objektumok elérhetők a főoldali szálláskeresőn keresztül
•	
Minden objektumnak több, önállóan használható saját webcímet biztosítunk. A webcímek nyelvenként különbözőek is lehetnek, így ezek a szálláshely többnyelvű szórólapjain is feltüntethetőek. Pl.:
•	HU: www.erdelyiturizmus.hu/szallas/gyopar-szallo 
•	RO: www.transylvaniantourism.ro/cazare/floareadecolt 
•	EN: www.transylvaniantourism.com/accomodation/edelweiss 
•	GE: www.transylvaniantourism.com/unterkunft/edelweiss

Azért, hogy honlapunk különböző nyelvterületekről is könnyen elérhető legyen, több webcímen is megjelenünk, ezek a következők: 
erdelyiturizmus.hu, erdelyiturizmus.ro, transylvaniantourism.ro, transylvaniantourism.com 

Hogyan jelenhet meg szálláshelye vagy étterme honlapunkon?
Amennyiben hirdetni szeretne oldalainkon, nincs más dolga, mint visszaküldeni részünkre a kitöltött megrendelő adatlapot és lehetőleg minél több digitális fényképet szálláshelyéről, étterméről. Az adatlap letölthető honlapunk Hirdetés feladása című oldaláról, de kérésére mailben vagy faxon is el tudjuk azt küldeni Önnek.  Letöltés helye: http://www.erdelyiturizmus.hu/hirdetes, ez kattintható honlapunk alsó részén is.

A kitöltött adatlap visszaküldhető e-mailben, a fotók pedig a www.mammutmail.hu óriásmail-küldő honlapon keresztül. A fényképek lehetőleg min. 1024x768 (ill. 768x1024) képpont méretűek legyenek, és jpg formátumúak, de ennél nagyobb képeket is fogadni tudunk (amennyiben több fényképet küld mailben, kérjük küldje több részletben).
Az adatok és az éves hirdetési díj (ld. alább) beérkezése után 1-2 napon belül szálláshelye, étterme megjelenik kínálatunkban. Szöveges tartalom és fényképek korlátlan mennyiségben elhelyezhetők honlapunkon, az adatmódosítást éven belül szerkesztőségünk díjmentesen elvégzi. Fontos, hogy csak saját készítésű, vagy saját rendelésre készíttetett fotókat küldjön.

Szolgáltatási díjak, számlázás
Szolgáltatásainkért éves megjelenési díjat kérünk. Áraink meghatározásakor célunk volt, hogy bármely erdélyi szállásadó megengedhesse magának a honlapunkon történő hirdetést, ezért a nekünk fizetendő hirdetési összegek mértéke arányos a szálláshelyek kapacitásával. 

Minden szállás-kategória díjára igaz, hogy akár 1 nap alatt 2-3 vendég által “kitermelhető” az egész évre fizetendő reklámdíj. 

Szolgáltatási díjaink tájékoztatója letölthető honlapunk Hirdetés feladása című oldaláról, de kérésére emailben  is el tudjuk azt küldeni Önnek. 
Letöltés helye:  http://www.erdelyiturizmus.hu/hirdetes (kattintható honlapunk alsó részén is)

Számlázási egységünk egy év. Az éves hirdetés a megjelenés napjával indul, és a reklámdíj évenkénti befizetésével újabb 12 hónapra hosszabbodik. Évforduló előtt tájékoztató levelet küldünk partnereinknek az esedékes következő évi díjról. Díjfizetési határidők: új hirdető esetében a honlapon történő megjelenés előtt, régi partner számára az évforduló időpontja.

Szolgáltatási díjainkról lej vagy forint alapú számlát tudunk kiállítani magyar, angol vagy német nyelven.

Szerződő fél
Erdélyi Turizmus Bt.
Székhely: Magyarország , 3243 Bodony, Dózsa György u. 4.
Adószám: 28653910-1-10
Cégjegyzékszám: 10-06-026305

Miért előnyös Önnek, ha cége megjelenik az Erdélyi Turizmus utazási honlapon?
•	mert a leggazdagabb saját tartalommal rendelkező, minőségi erdélyi utazási honlapon szerepel 
•	mert Erdély egyik legjelentősebb magyar szálláskínálatában kap helyet 
•	mert hirdetését évi több tízezer egyedi látogatónk olvashatja 
•	mert Magyarországon az egyik legismertebb erdélyi utazási honlapon jelenik meg 
•	mert egy ismert és elismert nagy közösséghez tartozik 
•	mert a jelképes összegű éves hirdetési díj befizetésével jelentős bevételhez tud jutni rajtunk keresztül

Legyen Ön is részese sikereinknek! Hirdesse szálláshelyét, éttermét az egyik legkedveltebb erdélyi utazási honlapon! További kérdésekkel kapcsolatban kollégáink készséggel állnak rendelkezésére.

Köszönöm, hogy elolvasta tájékoztatónkat, üdvözlettel:

Gábora Ede 
cégvezető

Telefon:	(+36) 36/704-004
Mobil: 	(+36) 30/930-6835
Mail: 		mail@erdelyiturizmus.hu
Web: 		www.erdelyiturizmus.hu, www.transylvaniantourism.com
Postacím:	Erdélyi Turizmus Bt., Magyarország , H-3243 Bodony, Dózsa Gy. u. 4.